Zoznam zvolených poslancov za Slovensko v parlamentných voľbách v roku 1935

Vo voľbách do Národného zhromaždenia Republiky československej v roku 1935, ktoré sa konali 19. mája 1935, bolo za územie Slovenskej krajiny zvolených 58 poslancov v siedmich volebných obvodoch (XV. volebný kraj Trnava, XVI. volebný kraj Nové Zámky, XVII. volebný kraj Turčiansky Svätý Martin, XVIII. volebný kraj Banská Bystrica, XIX. volebný kraj Liptovský Svätý Mikuláš, XX. volebný kraj Košice a XXI. volebný kraj Prešov). Podobne, ako vo všetkých predchádzajúcich voľbách (1925, 1925 a 1929), aj v týchto sa v slovenských volebných obvodoch neobsadilo zákonom predpísaných 61 mandátov, ale len 58. Zvyšné tri mandáty vzhľadom na komplikovaný volebný systém, založený na systéme troch skrutínií, prepadli v prospech českých volebných krajov. 59. mandát, ktorý mal pripadnúť Sudetonemeckej strane, resp. Karpatonemeckej strane, obsadil Franz Karmasin v X. volebnom kraji (Jihlava). Napriek tomu išlo o najvyšší počet zvolených poslancov za územie Slovenska v histórii medzivojnového Československa.

## Zvolení poslanci
náhľad|Voľby 1935 - rozdelenie mandátov podľa volebných krajovStranícke zloženie poslancov:

* Autonomistický blok - 20 
**HSĽS - 19 
**SNS - 1
* agrárna strana (RSZML) - 12
* koalícia maďarských  a nemeckých strán - 8 
** Krajinská kresťansko-socialistická strana (KK-SS) - 4
** Maďarská národná strana (MNS)- 3
** Spišská nemecká strana (Zpischer deutsche Partei - ZdP) - 1
* Komunistická strana Česko-Slovenska (KSČ) - 6 
* Československá sociálnodemokratická strana robotnícka (ČSSD) - 6
* Česko-slovenská strana národne socialistická (ČNS) - 2
* Československá živnostensko-obchodnícka strana stredostavovská (ČSŽOSS) - 1
* Československá strana ľudová (ČSL) - 1
* Národná obec fašistická (NOF) - 1
* Národné zjednotenie (NZ) - 1

## Zmeny v zložení poslancov v priebehu volebného obdobia
*26. jún 1935zložil sľub poslanec František Zupka (KSČ) po tom, čo sa poslanec Štefan Major (KSČ) vzdal poslaneckého mandátu.

*9. december 1935zložil sľub poslanec Ján Petrovič (RSZML) po tom, čo sa mandátu vzdal poslanec  Juraj Slávik (RSZML) kvôli odchodu so diplomatických služieb

*15. október 1936zložil sľub poslanec Emil Boleslav Lukáč (ČNS) po tom, čo sa 06. 10. 1936 mandátu vzdal poslanec Igor Hrušovský (ČNS)

*22. apríl 1937zložil sľub poslanec Ivan Pješčák (AZS) po tom, čo 31. 03. 1937 zomrel poslanec Štefan Onderčo (HSĽS); nestal sa členom poslaneckého  klubu HSĽS

*29. október 1937zložil sľub poslanec Rudolf Schwarz (HSĽS) po tom, čo 08. 08. 1937 zomrel poslanec Martin Rázus (SNS)

*26. august 1938zložil sľub poslanec František Klajban (ČNS) po tom, čo 03. 04. 1938 zomrel poslanec Vladimír Polívka (ČNS)

*17. november 1938zložil sľub poslanec Miloš Vančo (SNS) po tom, čo 16. 08. zomrel poslanec Andrej Hlinka (HSĽS), stal sa členom poslaneckého klubu HSĽS

*17. november 1938v súvislosti s Viedenskou arbitrážou zanikol mandát poslancom Ignácovi Schulzovi (ČSSD), Istvánovi Kosíkovi (KSČ), Istvánovi Csomorovi (RSZML) a poslancom Zjednotenej maďarskej strany Jánosovi Holotovi, Andorovi Jarossovi, Gézovi Porubszkému, Józsefovi Szentiványimu a Gézovi Szüllővi ; uvedení poslanci mali na území, ktoré bolo odstúpené Maďarskému kráľovstvu, trvalý pobyt

*2. december 1938poslanci Ján Bečko (ČSSD), Ferdinand Benda (ČSSD), Ivan Dérer (ČSSD), Jozef Kopazs (ČSSD) a Ivan Markovič (ČSSD) vstúpili do poslaneckého klubu Národnej strany práce

*15. december 1938poslanec Peter Židovský (RSZML) vstúpil do poslaneckého klubu Národnej jednoty

*16. december 1938poslanci Ondrej Devečka (RSZML), Ján Lichner (RSZML) Ján Petrovič (RSZML), Karol Rybárik (RSZML), Štefan Stunda (RSZML), Pavol Teplanský (RSZML), Jozef Topoli (RSZML), Ján Ursíny (RSZML), Ján Vančo (RSZML), František Klajban (ČNS), Emil Boleslav Lukáč (ČNS), Ján Líška (ČSŽOSS), Martin Mičura (ČSL), Ján Ivák (NOF) a Ladislav Protuš (NZ) vstúpili do poslaneckého klubu HSĽS  

*28. december 1938v dôsledku rozpustenia KSČ boli zbavení mandátov poslanci Vladimír Clementis, Karol Schmidke, Viliam Široký, Jozef Vallo  a František Zupka

*25. január 1939poslanci klubu Národnej strany práce Ján Bečko, Ferdinand Benda, Ivan Dérer, Jozef Kopazs a Ivan Markovič, ktorí boli vo voľbách zvolení za ČSSD, boli v dôsledku jej rozpustenia na Slovensku zbavení mandátu 

*K 14. marcu 1939 bolo zloženie slovenských poslancov v Národnom zhromaždení nasledovné: HSĽS - 34 poslancov, Strana národnej jednoty - 1 (Peter Židovský), mimo klubu - 5 (Milan Hodža, Ivan Pješčák, János Eszterházy,  Andor Nitsch a Augustín Petrášek). Údaje sú len orientačné. V skutočnosti poslanecká snemovňa zasadala naposledy 16. decembra 1938.

## Pozri aj
* Zoznam zvolených senátorov za Slovensko v parlamentných voľbách v roku 1935

## Referencie



Kategória:Zoznamy poslancov